b"\n_START_ARTICLE_\nRegla de tres\n_START_PARAGRAPH_\nLa regla de tres \xc3\xa9s una forma de resoluci\xc3\xb3 de problemes de  proporcionalitat entre tres o m\xc3\xa9s valors coneguts i una inc\xc3\xb2gnita. S'hi estableix una relaci\xc3\xb3 de  linealitat ( proporcionalitat]) entre els valors involucrats._NEWLINE_La regla de tres m\xc3\xa9s coneguda \xc3\xa9s la regla de tres simple directa, si b\xc3\xa9 resulta molt pr\xc3\xa0ctic con\xc3\xa8ixer la regla de tres simple inversa i la regla de tres composta, ja que s\xc3\xb3n de f\xc3\xa0cil maneig i poden utilitzar-se per a la resoluci\xc3\xb3 de problemes quotidians de manera efectiva.\n_START_SECTION_\nCamp d'aplicaci\xc3\xb3\n_START_PARAGRAPH_\nCom s'ha comentat, la regla de tres \xc3\xa9s un mecanisme senzill i extremadament \xc3\xbatil que nom\xc3\xa9s es pot establir quan existeix una relaci\xc3\xb3 de linealitat entre els valors que poden prendre les variables que hi intervenen. No obstant aix\xc3\xb2 no sempre \xc3\xa9s f\xc3\xa0cil esbrinar si existeix aquesta relaci\xc3\xb3, de manera que cal utilitzar per a aix\xc3\xb2 el sentit com\xc3\xba i l'experi\xc3\xa8ncia."